句
作者：盧延讓
朝代：唐

paragraphs: 只訛些子緣，應耗沒多光。
臂鷹健卒懸氈帽，騎馬佳人卷畫衫。
每過私第邀看鶴，長著公裳送上驢。
名紙毛生五門下，家僮骨立六街中。
雲間鬧鐸騾駝至，雪裏殘骸虎拽來。
樹上諮諏批頰鳥，窗間壁駮叩頭蟲。
莫欺零落殘牙齒，曾吃紅綾餅餤來。
渡水蹇驢雙耳直，避風羸僕一肩高。
高據襄陽播盛名，問人人道是詩星。
涼雨打低殘菡萏，急風吹散小蜻蜓。